

Αρκαλοχώρι, 17/11/2024

Προς: ΜΜΕ

**ΔΕΛΤΙΟ ΤΥΠΟΥ**

**Το μήνυμα του Δημάρχου Μινώα Πεδιάδας Βασίλη Κεγκέρογλου για την 51η Επέτειο του Πολυτεχνείου**

Με αφορμή τη συμπλήρωση 51 ετών από την Επέτειο του Πολυτεχνείου, ο Δήμαρχος Μινώα Πεδιάδας Βασίλης Κεγκέρογλου προχώρησε στην ακόλουθη δήλωση:

«Ημέρα μνήμης του διαρκούς αγώνα του ελληνικού λαού για Ελευθερία, Δημοκρατία και Αξιοπρέπεια, η σημερινή. Στεκόμαστε με σεβασμό μπροστά στην κορυφαία αντιδικτατορική δράση της νεολαίας και του λαού για την προάσπιση του αγώνα για «ΨΩΜΙ, ΠΑΙΔΕΙΑ, ΕΛΕΥΘΕΡΙΑ», ενός αγώνα που ακόμα και στις ημέρες μας είναι διαρκής, δύσκολος αλλά και επίκαιρος.

Τιμάμε εκείνους που δε δίστασαν να ορθώσουν το ανάστημα τους απέναντι στο δικτατορικό καθεστώς, γράφοντας την αρχή του τέλους της ειδεχθέστερης περιόδου της νεότερης Ελλάδας.

51 χρόνια μετά, παραμένουμε δίπλα σε κάθε προσπάθεια για ισονομία, ισότητα και κοινωνική δικαιοσύνη. Υπό το πρίσμα των νέων προκλήσεων και απέναντι σε κάθε νέα απειλή που καλούμαστε ν’ αντιμετωπίσουμε, απαιτείται μια σύγχρονη ανάγνωση των μηνυμάτων του Πολυτεχνείου που ακόμα και σήμερα, παραμένει πηγή έμπνευσης για όσους δε σταματούν να αγωνίζονται, να διεκδικούν και να οραματίζονται μια καλύτερη και πιο ανθρώπινη κοινωνία.